### Beslutningstema

Det skal besluttes, om der skal meddeles dispensation til tag oplagt med translucente PVC-plader i [adresse]. Sagen er af pricnipiel kararkter og vil dermed danne præcendens for den fremadrettede administration af lokalplanen for Arrild Ferieby.

### Sagsfremstilling

Forvaltningen har modtaget ansøgning om lovliggørende dispensation til en overdækket terrasse oplagt med translucente PVC-plader samt dispensaiton til opførelse af en ny carport, som ligeledes ønskes opført med tag i translucente PVC-plader, for at sikre dagslys i carporten. Carporten udføres med fladt tag, men placeres synligt fra vej, så tagfladen vil dog være synlig i nogen grad.

Ejendommen er omfattet af lokalplan nr. 102-440 for Arrild Ferieby, som blev vedtaget i 2019.

Formålet med lokalplanen er særligt at sikre områdets grønne struktur, og derfor er der i lokalplanen et særligt fokus på, at bebyggelsen samles på grundene med afstand til skel og udføres i diskrete, mørke farver, så de falder naturligt ind i området skovkarakter.

Der er således et stort fokus på bebyggelsens farveholdning, mens der til gengæld er ganske frie rammer for materialevalg.

De gængse, translucente PVC-plader fremstår ikke klare eller gennemsigtige, men har derimod en hvidlig/grålig nuance, som i naturen fremstår meget lys og dermed vil stikke ud i forhold til bevoksningen.

Området er i dag præget af meget forskelligartet bebyggelse, hvor også flere ejendomme har tilbygninger eller udhuse med PVC-tage. Ønsket med lokalplanen er dog, at dette over tid bliver ændret, så områdets karakter igen vil blive domineret af skoven med den spredte, diskrete bebyggelse mellem træerne.

Forvaltningen anbefaler på den baggrund at der meddeles afslag til anvendelsen af PVC-plader til tagbeklædning.

Der kan eventuelt gives mulighed for, som alternativ, at oplægge glastage, som netop er transparente og dermed mere diskrete i naturen.

### Lovgrundlag

Planloven

### Fagchefen for Plan og Udvikling indstiller,

at der meddeles afslag til anvendelsen af PVC-tage i [adresse] og

at forvaltningen bemyndiges til at meddele administrativt afslag i lignende sager fremover.

### Beslutning

Indstillingen godkendt.